Christopher Foltmar

Christopher Foltmar (17. oktober 1718 i København – 4. april 1759 sammesteds) var en dansk miniaturemaler og organist. Han var søn af musiker Johan Voltmar og bror til Herman Friedrich Voltmar, Johan Foltmar og Christian Ulrik Foltmar.

Christopher Foltmar uddannede sig både i musik og maleri og var på begge områder elev af maleren og organisten ved Holmens Kirke Jacob Fosie. Efterhånden specialiserede Foltmar sig i miniaturemaleri i vandfarve og emalje.

I 1739 blev han organist ved Vaisenhuskirken, hvis orgel han og hans broder Johan efter sigende egenhændigt nybyggede. Vajsenhusorganisten var dårligt betalt, og Foltmar fik lovning på at efterfølge sin læremester Fosie som organist ved Holmens Kirke. Imidlertid døde Foltmar først og fik altså ikke det eftertragtede embede.

Hans hovedvirke var således miniaturemaleriet. Hans kunder var kongefamilien, som havde en nær tilknytning til familien Voltmar/Foltmar, andre af hoffets medlemmer og mange af Københavns bemidlede standsfolk. Han blev i 1749 udnævnt til hofminiaturemaler, og leverede et stort antal miniaturbilleder i emalje til kongefamiliens snusdåser, smykker og andre småting. Samtidig var han tegnelærer for søkadetterne og for kong Frederik 5.s børn.

Billederne 

Der findes arbejder af Christopher Foltmar på Frederiksborgmuseet, Rosenborg og Statens Museum for Kunst. På Rosenborg findes en lille olieminiature af Christian 6. signeret 1748 og en elfenbensminiature af dronning Sophie Magdalene i enkedragt.

Af hans arbejder i gouache eller vandfarve hænger det store miniaturebillede af alle Frederik 5.s børn (1756) på Frederiksborg ligesom billedet af dronning Juliane Marie med sønnen arveprins Frederik ca. 1760, endvidere en del miniaturer af privatfolk. Han har mange gange malet Frederik 5., dronningerne Louise og Juliane Marie, prinsesse Sophie Magdalene og prinsesse Vilhelmine Caroline og kronprins Christian.

Hans arbejder er præget af den hjemlige rokoko, og han formåede at lægge en særegen ynde og gratie i motiverne. Figurerne er oftest placerede i landskabelige omgivelser med stenvaser, arkitektur eller træer som rumskabende staffage.

Bryllup og død 
I 1749 giftede han sig med Frederica Otzen. Ved denne Lejlighed blev brudeparret hyldet i alenlange lykønskningsepos. Det ene af dem, hvor poeten havde undertegnet sig M. Filandre begyndte med at erklære, at der jo kan disputeres og strides om smagen, specielt om, hvilken type kvinde man finder smukkest. Forskellige kvindetyper beskrives som her:

Alle disse beskrivelser slutter med en hyldest til den kvinde, der knæler på brudeskamlen og derefter til dagens brudepar.

Ved hans tidlige død skrev hans kones 2 slægtninge J.F. Høpfner og Andreas Hartvig Godiche et sørgedigt med bl.a. disse ord:

lidt senere i det samme digt hedder det:

Bortset fra det gammeldags sprog, kunne disse vers godt være skrevet af en nutidig festsangssnedker.

Han er begravet ved Sankt Petri Kirke.

Kilder 
 Dansk Biografisk Leksikon 1905 og 1979
 Artikel i DMT af Erling Winkel 1942 afsnit 1 
 Artikel i DMT af Erling Winkel 1942 afsnit 2

Eksterne henvisninger 

 

Malere fra Danmark
Danskere i 1700-tallet
Organister fra Danmark
Rokokomalere
Portrætmalere
Personer fra København
Personer i Dansk Biografisk Leksikon
Miniaturmalere
Christopher